Komposisjonen starter med klarinett solo, som spiller originalsangens hovedmotiv, basert på pentatoneskalaen, og bearbeider dette. Pianoet svarer med en motivisk speilvending. Etter et påfølgende orkesterforspill, spilles sangens refreng i piano solo. Variasjonene som følger gir lytteren et inntrykk av musikeren Gershwins improvisatoriske repertoar. Her finnes mest virtuoseri, men også symfoniske vendinger, en langsom vals, en parodisk orientalsk variasjon og svingende jazz.